**Slik går du frem for å søke om skattekort på vegne av utenlandsk arbeidstaker**

For deg som er HR-medarbeider og skal søke om skattekort og D-nummer på vegne av NTNUs ansatte.

For å kunne søke om skattekort og D-nummer på vegne av en ansatt forutsettes at du er tildelt Altinn-rollen «Begrenset signeringsrett» av NTNU. Denne gir rettighet til å sende elektroniske skjema via Skatteetatens nettsider.

Finn Skatteetatens søknadsskjema RF-1355 «[Søk om skattekort for utenlandsk arbeidstaker](https://www.skatteetaten.no/skjema/skattekort-pa-vegne-av-utenlandsk-arbeidstaker/)»

* For arbeidstaker **uten** fødsels- eller D-nummer; du må vedlegge/laste opp kopi av pass eller annet gyldig ID-dokument, gyldig arbeidskontrakt og ha arbeidstakers postadresse, epost og telefonnummer. Her mottar man både D-nummer og skattekort
  + Utform begrunnelse for hvorfor fritak fra oppmøteplikten er nødvendig, og last opp dette som vedlegg. For eksempel:
    - Vedkommende skal arbeide i den norske stats tjeneste ved en høyere utdanningsinstitusjon, i Norge eller i utlandet, og det vil bli trukket skatt og trygdeavgift av lønnen, og **a)** vedkommende skal ikke reise til Norge, og trenger fritak fra oppmøteplikten, eller **b)** vedkommende kommer ikke til landet i rimelig tid inneværende år, og trenger fritak fra oppmøteplikten og norsk ID-nummer for å få skattemelding og skatteoppgjør
  + Signer og dater notatet
* For arbeidstaker **med** fødsels- eller D-nummer; legg ved gyldig arbeidskontrakt

Kontaktskjema RF-1306 kan også brukes ved andre henvendelser og tilleggsopplysninger til Skatteetaten.

**Fremgangsmåte i Altinn**

**Steg 1: Informasjon om arbeidstakers person- og kontaktopplysninger.** Registrer opplysninger og last opp dokumenter.

**Steg 2: Informasjon om arbeidskontrakten, for eksempel lønnsopplysninger**. Registrer opplysninger og last opp dokumenter.

**Steg 3: Se gjennom. Klargjør. Send.**

Oppstår det problemer med innsending av RF-1355, kan Skattekontoret kontaktes på tlf. 800 80 000 eller via Chat: <https://www.skatteetaten.no/kontakt/>

**Steg 4: Når skattekortet er klart.**

Når a) identiteten til arbeidstaker er kontrollert, og b) søknad om skattekort er sendt inn, tar det vanligvis inntil fire virkedager før arbeidstaker mottar informasjon om skattekort (skattetrekksmelding). *Viktig: Skattetrekksmeldingen blir sendt til den adressen som er registrert på arbeidstaker.*

* Når skattekortet er klart, og **den ansatte har sørget for registrering av sitt fødsels- eller D-nummer i NTNUs system for lønn og HR,** vil vi kunne hente skattekortopplysningene via lønnssystemet. **HR-konsulent må fange opp det norske ID nummeret og sørge for at det blir registrert i lønnssystemet**
* Dersom arbeidstaker har fått arbeidstillatelse i arbeidslandet, kan vedkommende begynne å jobbe i påvente av skattekort
* Frem til skattekort forelegger trekkes 50 prosent i skatt

Bestill time hos [Servicesenter for utenlandske arbeidstakere (SUA)](https://www.sua.no/bestill-time/) hvis personlig oppmøte hos Skatteetaten kreves.

Når kreves det personlig oppmøte?

* Hvis man skal søke om skattekort for første gang som utenlandsk statsborger
* Hvis man må på ID-kontroll for å bekrefte identiteten sin eller for å reaktivere d-nummeret sitt

**For mer informasjon:**

Skatteetaten: <https://www.skatteetaten.no/person/>

SUA: <https://www.sua.no/>